**BREXIT**

**Scenariul No-deal**

**Implicații pentru companiile din state membre UE**

**SERVICII FINANCIARE I**

**Pașaport comunitar**

* **Pierderea** "**pașaportului comunitar**" implică faptul că entitățile financiare din Marea Britanie vor fi nevoite să-și adapteze structura de grup și/sau să solicite noi autorizații pentru a-și continua activitatea în UE27.
* **Instituțiile de credit** britanice vor pierde dreptul de a înființa sucursale în UE27. Pentru a-și continua activitatea, acestea pot solicita o nouă autorizație de sucursală de țara terță, sau își pot reloca activitatea la o filială din UE27. Instituțiile de credit britanice vor putea continua să funcționeze în regim de furnizare liberă a serviciilor doar cu autorizație prealabilă din partea băncii centrale a statului membru respectiv.
* **Societățile de servicii de investiții** (SSI) vor pierde dreptul la libera prestare de servicii, precum și dreptul de a înființa sucursale în UE. Pentru a-și continua activitatea, acestea pot să:
* înființeze noi SSI în UE27;
* transforme sucursalele în filiale sau în sucursale de țări terțe;
* extindă activitatea filialelor deja existente în UE27.
* **Societățile de administrare a instituțiilor de investiții colective** își vor pierde dreptul de a-și comercializa fondurile în UE27. Acestea își vor putea reloca parte din activitate, formând noi societăți de administrare într-o țară membră UE. Sucursalele companiilor de administrare din Marea Britanie ar trebui să se transforme în companii autorizate în mod corespunzător în UE, sau să își înceteze activitatea în UE27.
* Statele membre pot impune **cerințe de autorizare suplimentare** furnizorilor stabiliți în Marea Britanie, considerată stat terț, aflat în afara Pieței Interne.